CELEX: 32012D0817
Language: da
Date: 2012-12-19 00:00:00
Title: 2012/817/EU, Euratom: Kommissionens gennemførelsesafgørelse af 19. december 2012 om ændring af beslutning 90/185/Euratom, EØF om bemyndigelse af Grækenland til at beregne grundlaget for Fællesskabernes momsindtægter på basis af en tilnærmelsesvis vurdering af momsgrundlaget for visse transaktioner (meddelt under nummer C(2012) 9549)

21.12.2012   
            
            
               DA
            
            
               Den Europæiske Unions Tidende
            
            
               L 352/60
            
         KOMMISSIONENS GENNEMFØRELSESAFGØRELSE
   af 19. december 2012
   om ændring af beslutning 90/185/Euratom, EØF om bemyndigelse af Grækenland til at beregne grundlaget for Fællesskabernes momsindtægter på basis af en tilnærmelsesvis vurdering af momsgrundlaget for visse transaktioner
   (meddelt under nummer C(2012) 9549)
   (Kun den græske udgave er autentisk)
   (2012/817/EU, Euratom)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til traktaten om oprettelse af Det Europæiske Atomenergifællesskab,
   under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 13, og
   ud fra følgende betragtninger:
   
               (1)
            
            
               I henhold til artikel 375 i Rådets direktiv 2006/112/EF af 28. november 2006 om det fælles merværdiafgiftssystem (2) kan Grækenland fortsat fritage de transaktioner, som er anført i nr. 2), 8), 11) og 12), i bilag X, del B; disse transaktioner skal tages i betragtning ved fastlæggelsen af momsindtægterne.
            
         
               (2)
            
            
               Med virkning fra 1. januar 1989 har Kommissionen, for så vidt angår Grækenland, på grundlag af forordning (EØF, Euratom) nr. 1553/89 vedtaget beslutning 90/185/Euratom, EØF (3) om bemyndigelse af Grækenland til at beregne grundlaget for Fællesskabernes momsindtægter på basis af en tilnærmelsesvis vurdering.
            
         
               (3)
            
            
               Siden 1. juli 2010 har Grækenland afgiftspålagt de transaktioner, der er anført i nr. 2) i bilag X, del B, til direktiv 2006/112/EF; den tilladelse, som Kommissionen har givet i denne forbindelse, bør ophæves fra nævnte dato.
            
         
               (4)
            
            
               Siden 22. august 2011 har Grækenland afgiftspålagt de transaktioner, der er anført i nr. 8) i bilag X, del B, til direktiv 2006/112/EF; den tilladelse, som Kommissionen har givet i denne forbindelse, bør ophæves fra nævnte dato.
            
         
               (5)
            
            
               Kommissionen har opfordret Grækenland til at afklare, om der stadig er behov for disse tilladelser, som Grækenland fik uden tidsbegrænsning, og underrette Kommissionen herom; Grækenland meddelte, at der ikke længere var behov for de to tilladelser til at anvende en tilnærmelsesvis vurdering i henseende til de transaktioner, der er anført i nr. 2) og 8) i bilag X, del B, til direktiv 2006/112/EF.
            
         
               (6)
            
            
               For så vidt angår Grækenland, erkendte Grækenland, at behovet for at anvende en tilnærmelsesvis vurdering med hensyn til bilag X, del B, nr. 11) og 12) ikke længere var begrundet, da forsvarsministeriet leverede data, som var mere detaljerede.
            
         
               (7)
            
            
               Med henblik på at sikre klarhed og gennemsigtighed i Fællesskabets bestemmelser bør bestemmelser, der er forældede eller er ophørt med at have virkning, ophæves.
            
         
               (8)
            
            
               Foranstaltningerne i denne afgørelse er i overensstemmelse med udtalelsen fra Det Rådgivende Udvalg for Egne Indtægter —
            
         VEDTAGET DENNE AFGØRELSE:
   Artikel 1
   1)   Artikel 1, nr. 1), i beslutning 90/185/Euratom, EØF ophæves.
   2)   Artikel 1, nr. 3), i beslutning 90/185/Euratom, EØF ophæves.
   3)   Artikel 1, nr. 5), i beslutning 90/185/Euratom, EØF ophæves.
   4)   Artikel 1, nr. 6), i beslutning 90/185/Euratom, EØF ophæves.
   Artikel 2
   Denne beslutning er rettet til Den Hellenske Republik.
   
      Udfærdiget i Bruxelles, den 19. december 2012.
      
         
            På Kommissionens vegne
         
         Janusz LEWANDOWSKI
         
            Medlem af Kommissionen
         
      
   
   
      (1)  EFT L 155 af 7.6.1989, s. 9.
   
      (2)  EUT L 347 af 11.12.2006, s. 1.
   
      (3)  EFT L 99 af 19.4.1990, s. 39.